Publication: Magyar Közlöny
Issue: MK-2001-150 (Year: 2001, Number: 150)
Era: 1990-2004
Section: veszélyes hulladékok, a környezetvédelmi termékdíjról, továbbá egyes termékek környezetvédelmi termékdíjáról szóló 1995. évi LVI. törvény
Paragraph Index: 697

(1) bekezdés a) pontja szerinti tevékenységi engedélyek megszerzésének, illetőleg az (1) bekezdés b) és c) pontja szerinti bejelentések megtételének kötelezettsége alól, ha a gyógyszertárak létesítésének és működésének egyes szabályairól szóló külön jogszabályban előírt működési engedélye alapján végezhető tevékenység keretein belül da) ellenőrzött anyagot a gyógyszerkészítési előírások megtartásával kizárólag a hatályos Magyar Gyógyszerkönyvben és a Formulae Normales-ben (szabványos vényminták) meghatározott gyógyszerek, valamint egyedi összetételű gyógyszerkészítmények (magisztrális gyógyszerek) saját gyógyszertári forgalmazás céljára való elkészítésére használja fel, dolgozza fel, illetve azokból ellenőrzött anyagot tartalmazó gyógyszert készít, db) az 1. kategóriába sorolt ellenőrzött anyagot kizárólag engedéllyel rendelkező gyógyszer-nagykereskedőtől szerez be, és az 1. kategóriába sorolt ellenőrzött anyag éves beszerzése nem haladja meg a 2 kg-ot, dc) ellenőrzött anyagot tartalmazó bármely gyógyszert az azokra vonatkozó más jogszabályi előírások betartásával tárol és forgalmaz, valamint nem végez a külön jogszabályok szerinti gyógyszer-nagykereskedelmi tevékenységet, dd) ellenőrzött anyag vonatkozásában a külön jogszabályok szerinti gyógyszergyártási tevékenységet nem végez.

Source: https://magyarkozlony.hu/hivatalos-lapok/d88ef6482c2044c5a4a5c2966a09dd25a8d1bbbd/dokumentumok/0a0f54e73f18a2cc9b2499472bb90dc2f547f9e9/letoltes